Sixten Sild var med å prege internasjonal orienteringssport i flere sesonger. Han debuterte i VM-sammenheng i svenske Skövde i 1989 hvor han var med på Sovjetunionens lag som ble nummer fire på stafetten. Høydepunktet i karrieren kom i 1991, da han tok bronsemedalje på den klassiske distansen under VM i tsjekkoslovakiske Marienbad. Han ble kun slått av den svenske duoen Jörgen Mårtensson og Kent Olsson. Sild tok i løpet av sin karriere to verdenscupseire, i 1996 og 1998.